procesaur/Wiki.mk huggingface dataset:
Црвена верверица

Црвена верверица или обична верверица — еден од видовите на верверици. Тоа е животно кое живее на дрва, сештојад, глодач кој е раширен по Евроазија, вклучувајќи ја Македонија.
1 Опис
Црвената верверица има типична должина на главата и телото од 19-23 см, и на опашката 15-20 см, тежина од 250/340 гр. Не е полово диморфна, т.е. мажјаците и женките се со иста големина. Се смета дека долгата опашка им помага да ја одржуваат рамнотежата и правецот при скокање и качување по дрвата, а и се покриваат со неа за да се загрејат додека спијат.
Крзното варира според годишните времиња и географски, од црно до црвено. Долната страна им е секогаш посветла до бела. Крзното го менуваат двапати годишно, од потенко летно во подебело зимско и со подолги влакна на ушите.
Како и сите верверици, има остри свиени канџи со кои се качува и симнува од стебла, тенки гранки, па дури и ѕидови од куќи. Силните задни нозе ѝ овозможуваат да прави долги скокови помеѓу дрвата. Исто така, знае и да плива.
2 Распространетост
Црвените верверички заземаат бореални, иглолисни шуми во северна Европа и Сибир, претпочитајќи бел бор, европска смрека и сибирски бор. Во западна и јужна Европа ги има во широколисни шуми каде мешавината на видови дрвја и грмушки обезбедува подобар извор на храна во текот на целата година. На повеќето британски острови и во Италија, широколисните шуми сега се помалку соодветни поради подобрата стратегија за хранење на доведените сиви верверички.
3 Размножување и смртност
Парењето настанува или во доцна зима (февруари-март) или во лето (јуни-јули). Женката може годишно да одгледа до две легла. Во секое легло се раѓаат по три до четири млади, иако се забележани и случаи со по шест. Бременоста трае 38-39 дена. Младите ги чува мајката, бидејќи се раѓаат беспомошни - слепи и глуви, и тежат околу 10-15гр. Крзното на младите им израснува до 21. ден, очите им се отвораат по 3-4 недели, а забите им растат до 42. ден. После тоа младите верверици можат да јадат и тврда храна, и го напуштаат гнездото во потрага по храна, но се враќаат да цицаат кај мајката додека не достигнат возраст од 8-10 недели.
За време на парењето мажјаците ги откриваат женките кои се во овулација по мирисот, и иако нема додворување, мажјаците ги бркаат женките и по цел час пред половиот однос. Обично повеќе мажјаци бркаат една женка, сѐ додека доминантниот мажјак, обично најголемиот во групата, ќе има полов однос. Мажјаците и женките се парат повеќепати со различни партнери. Типично, женката е сексуално зрела во втората година од животот.
Животниот век на црвената верверица изнесува во просек 3 години, некои единки може да достигнат и 7 години, дури и 10 во заточеништво. Преживувањето е поврзано со достапноста на храна во зима, во просек 75-85% од младите умираат во текот на својата прва зима, а смртноста е 50% за секоја зима после првата.
4 Галерија
Хромозом 3 (човек)

Третиот човечки хромозом или хромозомот 3 е еден од 23 пара на хромозоми кај луѓето. Луѓето обично имаат по две копии од овој хромозом. Хромозомот 3 опфаќа речиси 200 милиони базни парови (градбените единки на ДНК) и претставува околу 6,5% од вкупната ДНК во клетката.
Поради различните пристапи во истражувањето на бројот на гени кај секој хромозом, и тука тој варира. Најверојатно хромозомот 3 содржи помеѓу 11000 и 1500 гени.
1 Мутирани (рецесивни) гени и болести
На третиот човечки хромозом се картирани гени кои ги предизвикуваат следните генески болести:
* алкаптонурија
* примарен глауком од отворен тип
* есенцијална хипертензија
* низок раст
* инсулин-независна шеќерна болест
* липом
* лимфоми
* тешка гојазност
* карцином на дебелото црево
* Von Hippel-Lindauov синдром
* Ксеродерма пигментозум
* Larsenov синдром
* Hailey-Hailey-ева болест
* 3q21q26 синдром
* Fanconi-Bickelov синдром
* Bardet-Biedl синдром
* Muir-Torre синдром
* Turcot синдром
* Pseudo-Zellweger синдром
* Ашеров синдром
* Murck-Jansen синдром
* хемолитичка анемија
* автозомна глувонемост
* атрофија на оптичкиот нерв
* подложност на псоријаза
* ноќно слепило
* карцином на јајчникот и др.
Грб на Нов Зеланд

Грбот на Нов Зеланд е официјален симбол на Нов Зеланд. Првиот грб бил доделен од кралот Џорџ V на 26 август 1911, додека моменталната верзија била доделена од кралицата Елизабета II во 1956.
1 Историја и дизајн
Сѐ до 1911, Нов Зеланд се служел со грбот на Обединетото Кралство. Кога во 1907 г. Нов Зеланд станал доминион, било решено дека треба да се има свој грб, па така се одржал конкурс на грбови. Од добивањето на сопствен грб во 1911, па до денес, грбот на Нов Зеланд останува многу сличен, со мали промени во 1956.
Уште од 1911, штитот е непроменет: поделен е на четири дела, каде во првиот стојат четири ѕвезди кои го симболираат соѕвездието Јужен Крст, како што е прикажано на државното знаме, но ѕвездите се со поинакви пропорции; во вториот дел стои златно руно кое го симболизира сточарството; во третиот дел стои сноп жито кое го симболизира земјоделството; на четвртиот пак, стојат два вркстени чекани кои го претставуваат рударството. По средината вертикално (како ординарија) лежи бел широк појас, со три бродови кои ја симболизираат важноста на поморската трговија, како и доселеничкото потекло на Новозеланѓаните.
Пред 1956 г. штитот бил сосем ист, но неговото окружување било поинакво. Челенката била полулав (горната половина од буен лав) кој го држел британското знаме, а на подножјето на штитот имало лента со државното мото „Onward“ (Напред). Наместо листови папрат имало стилизирани завои.
Првичните штитодржачи исто така по малку се разликувале. Жената имала црвенкасто-кафена коса, а двете фигури гледале напред наместо во штитот. Иако не постојат непосредни документарни докази, веројатно е дека модел за жената на грбот била велингтонската џетсетерка Алис Спрег. Моделот за маорскиот воин е непознат.
Штитот денес го држат две фигури, русокоса европска жена која го држи новозеландското знаме, и маорски воин кој држи ''таиаха'' (маорско церемонијално копје). Врз штитот стои круната на Св. Едвард, а под штитот има два сребрени папрата и лента со зборовите „New Zealand“ (Нов Зеланд).
Според биографијата на поранешниот премиер на Нов Зеланд, Сер Џон Маршал, жената на обновениот грб била нацртана според ликот на Грејс Кели, неговата омилена глумица.
Грбот е основа за кралскиот стандард на Кралицата на Нов Зеланд.
Хромозом 4 (човек)

Четвртиот човечки хромозом или хромозомот 4 е еден од 23 пара на хромозоми кај луѓето. Луѓето обично имаат по две копии од овој хромозом. Хромозомот 4 опфаќа повеќе од 186 милиони базни парови (градбените единки на ДНК) и претставува околу 6-6,5% од вкупната ДНК во клетката.
Поради различните пристапи во истражувањето на бројот на гени кај секој хромозом, и тука тој варира. Најверојатно хромозомот 4 содржи помеѓу 700 и 1100 гени.
1 Аберации на хромозомот 4
*''Бришењета'' на краткиот крак (4р-) предизвикува Волф-Хиршорнов синдром кој се одликува со ментална заостанатост, значително нарушување во растот., аномалија на лицето и др.
*''Парцијална трисомија'', 4р, која на фенотипски план се манифестира со аномалии на лицето, прстите, како и со деформитети на стапалата.
2 Картирани гени и болести
На овој хромозом се картирани гени за следните болести:
* Хантингтонова болест (Хореја)
* ноќно слепило, тип 3
* ретинитис пигментоза, автозомно рецесивна
* фенилкетонурија
* муколипидоза
* акутна лимфоцитна Т леукемија
* тежок комбинациски недостаток на имунитетот
* невропенија на новороденчето
* ахондроплазија
* хипоходроплазија
* мукополисахаридоза
* Волф-Хиршорнов синдром
* хиподонција
* пибалдизам
* Паркинсонова болест, тип 1
* хипогонадотропен хипогонадизам
* маносидоза, бета
* хиперкалциурија
* хепатоцелуларен карцином
* Волфрамов синдром
* Хуриез синдром
* Реигеров синдром
* Старгартова болест
* Елис-ван Кревелд синдром
* Менкеов синдром и др.
Килдинсколапонски јазик

Килдинсколапонски јазик — дел од групата на лапонски јазици од угрофинското семејство.. Јазикот го зборуваат околу 500 луѓе во Русија, поточно во Мурманската област. Килдинсколапонскиот јазик користи килдинсколапонска азбука, азбука заснована на кирилицата.
1 Азбука
А а Б б В в Г г Д д Е е Ё ё Ж ж З з
*
И и Й й Ј ј К к Л л М м Н н
О о П п Р р С с Т т У у Ф ф Х х Ц ц
Ч ч Ш ш Щ щ Ъ ъ Ыы Ь ь Э э Ю ю Я я
*, *
Хромозом 2 (човек)

Вториот човечки хромозом или хромозомот 2 е еден од 23 пара на хромозоми кај луѓето. Луѓето обично имаат по две копии од овој хромозом. Тој е воедно и вториот најголем хромозом во човечкиот кариотип, кој опфаќа или е составен од 237 милиони базни парови. (градбените единки на ДНК) и претставува речиси 8% од вкупната ДНК во клетките.
Бројот на гени кои се наоѓаат на овој хромозом значително варира. Најверојатно овој хромозом содржи 1491 ген, вклучувајќи го и HOXD хомеобокс генскиот збир (кластер), кој ја одредува положбата на сите делови од телото (глава, гради, екстремитети).
1 Еволуција
За хромозомот 2 се мисли дека е настанат по пат на соединување на два хромозома-предци. Доказите за ова се:
* Сличноста на хромозомот 2 со два мајмунски хромозоми. Најблискиот човечки роднина, бонобо, има скоро идентични ДНК-низи со вториот човечки хромозом, но тие се наоѓаат на два одделни хромозома. Ист е случајот и кај подалечните роднини-горилата и орангутанот.* Присуството на вестигален центромер. Обично еден хромозом поседува само еден центромер, но хромозомот 2 се забележуваат и остатоци од втор центромер.* Присуството на вестигални теломери. Овие структури најчесто се наоѓаат на краевите од секој хромозом, но кај хромозомот 2 се забележуваат додатни теломерни низи во неговиот средиштен регион.
Според горните тврдења, хромозомот 2 е силен доказ за заедничкото потекло на луѓето и останатите човеколики мајмуни.
Тешко е да се биде фин (филм)

„Тешко е да се биде фин“ е босанско-херцеговски филм од 2007 година во режија на Срѓан Вулетиќ со Саша Петровиќ, Дариа Лоренци, Емир Хаџихафизбеговиќ, Сенад Башиќ и Александар Сексан во главните улоги.
Тоа е едноставен, директен и комичен филм за човекот кој сака да биде добар. Ова е филм за човек кој сака да биде добар во градот Сараево и во Државата БиХ каде што да се биде добар понекогаш значи да се биде глуб и понекогаш тоа може да ви донесе тешкотии бидејќи да се биде добар значи да се загрози и уништи нешто што е востановено како „ОК“.
А „ОК“ е да се купува украдена облека, украдени автомобили, што и да е украдено, да не плаќате данок, и да подмитувате за сѐ што ви треба. Некогаш е потребно да се жртвувате за да се вратите на правиот пат.
Овој филм е кандидат за оскар на БиХ.
Адамстаун

Адамстаун (англ. ''Adamstown'') е единственото населено место на островската земјичка Питкерн, и така воедно е и нејзиниот главен град. Местото лежи во средиштето на северниот крајбрежен дел на островот и брои население од 50 жители - севкупното население на Питкерн. Адамстаун го држи рекордот за најмал главен град на светот, но сепак има пристап кон сателитска телевизија (само бесплатни канали), сателитски интернет и сателитски телефон.
Меѓутоа претежно контакти се одржуваат преку радиостаница. Градот е местото каде највеќето жители јадат и спијат, додека работата главно им се состои од берење овошје и лов по храна во другите предели на островот.
1 Галерија
Акад

Акад (Сумерски: ''Agade'') бил северните области на Месопотамија кои биле населени од семитски премиња кои ја создале ''Акадската цивилизација''. Оваа цивилизација се развивала паралелно со Сумерската. Жителите на Акад зборувале јазик различен од Сумерите. Населението се занимавало со земјоделство. Најголемате моќ ја достигнале во времето на кралот Саргон | (околу 2369-2314 година пр.н.е.). Тој успеал да ги обедини северните области и потоа да ги завладее и јужните краеви, а себеси се нарекол ''крал на четирите страни на светот''. Името ''Саргон'' значи ''кралот е праведен''.
Бабин Дол

Бабин Дол — населба на Куманово, која се наоѓа во јужниот дел на градот, близу градските гробишта и е населена со Македонци.
1 Поврзано
* Бабин До (Шипово) — село во Општина Шипово, Република Српска, БиХ
* Бабин До (Неум) —село во Општина Неум, Херцеговина, БиХ
Ние сме од џез (филм)

Ние сме од џез (|Мы из джаза) − руски (советски) филм од 1983 во режија на Карен Шахназаров.
0.1 Содржина
Советска Русија во 1920тите. Музичка комедија за студент по музика, исклучен од школата поради тоа што сака џез, звуци кои потсетуваат на капитализмот во Обединетите Држави. Здружувајќи се со уште двајца улични музичари формира бенд, со кој патува од град во град обидувајќи се да успее.
Дезинфлација

Дезинфлацијата претставува стопирање на постојаното зголемување на цените на стоките или услугите, односно намалување на процентот на инфлацијата. Дизинфлацијата е често поврзана со дефлацијата, која пак се занимава со намалувањето на цените во одреден временски период. Доколку во некоја земја или регион се случи дезинфлација, овој период од економски раст на тој регион се смета за позитивен во сооднос со економијата. Доколку дизфлацијата се појавува неколкупати во годината како и во наредните неколку години доаѓа до стабилизирање на самите економски индикатори во определена земја или регион.
Потреба

Потребата го претставува дејството и резултатот од користењето на едно добро или услуга, односно потребата е објективен израз на условите за опстојување на определен поединец, социјална група или општество. Самата потреба може да се јави како ''материјална'' или ''нематеријална'', ''првична'' или ''вторична'', ''поединечна'' или ''колективна'', ''физичка'',''духовна'' или ''социјална'' итн. Крајна цел при користењето на потребата е задоволување на моментални или идни нужди.
Банкнота

Банкнота или книжна пара — паричен симбол која има определена парична вредност. Банкнотата се издава од страна на емисиона банка. За првпат банкнотите биле користени во Кина во 7 век а во Европа тие престигнале во 1660 година. Банкнотите првобитно биле издавани од комерцијални банки, од кои законски се барало да ги откупат средствата за законско плаќање (обично златна или сребрена паричка) кога биле предадени на главниот благајник на банката од која потекнувале. Овие комерцијални банкноти се тргувале само по номинална вредност на пазарот кој бил опслужуван од страна на банката издавач на истите.
Комерцијалните банкноти биле заменети со националните банкноти кои биле (и сѐ уште се) издавани од централните банки.
Националните банкноти се претежно законски платежни средства, што значи дека инструментот за плаќање е дозволен и регулиран со закон или признаен од правен систем при подмирувањето на обврските.
Историски гледано, банките се обидувале да се осигураат дека секогаш можат да им платат на своите клиенти во монети кога тие презентираат банкноти за плаќање. Оваа практика на "поддршка" на белешките со нешто од кое има „вистинска“ вредност е основата за историјата на централната банка за поддршка на нивните валути со злато или сребро. Денес, повеќето национални валути немаат поддршка во скапоцени метали или стоки и имаат вредност само од декрет. Со исклучок на монетите со колекционерска вредност кои се изработуваат од некој благороден метал, монетите се користат за пониски апоени, додека банкнотите се користат за повисоки апоени.
Тони Парсонс

Тони Парсонс (англиски ''Toni Parsons'', роден во ноември 1953 во Рамфорд - Лондон) е британски писател и новинар.
1 Животопис
Тони Парсонс е роден во чиновничко семејство во лондонскиот Рамфорд но пораснал во Есекс. Кога имал дваесет години се вработил во фабрика за производство на џин и таму работел сѐ до 1976 година. Потоа станал музички новинар и ја прател експлозијата на панкот и новиот бран. Парсонс се оженил со своја колешка, а кога се развеле му било доделено старателството над нивниот четиригодишен син Боби.
Тони Парсонс е син на бивш маринец кому му бил доделен Орден за исклучителна служба во текот на Втората светска војна, што е второ по важност одликување во британската војска. Тие два односи - со синот кого што сам го одгледувал и со покојниот татко кого го обожавал - ја чинат основата и сржта на неговиот роман Човек и момче (''Man and Boy'').
Тони Парсонс е еден од најпознатите писатели во Англија. Во текот на 70-те години од XX век бил музички критичар во НМЕ (англиски ''NME'' - ''New Musical Express''), едно од највлијателните музички списанија во Британија. Неговите интервјуа со групите како што се Клеш (англ. ''The Clash''), Секс Пистолс (англ. ''Sex Pistols''), Блонди (англ. ''Blondie''), Токинг Хедс (англ. ''Talking Heads'') и Рамонс (англ. ''Ramones'') го направиле култна фигура меѓу младите во Англија. Парсонс добивал награди за својата новинарска работа во списанијата ''GQ'' и ''Elle'' во текот на 80-те години. Во 90-те години станал еден од најпознатите телевизиски коментатори на емисијата ''Late Review'' на телевизискиот канал ББС.
Неговиот прв роман Човек и момче доживеал огромен успех во Англија и само во првите два месеци продаден е во тираж од 750.000 примероци. По него објавил и други успешни романи.
2 Библиографија
* Човек и момче (1991)
* За мојата малечка (2001)
* Човек и жена (2002)
* Вистинско семејство (2004)
* Нашите незаборавни приказни (2005)
* Мојата омилена сопруга (2007)
3 Занимливости
* Хрватската глумица и сценаристка Јелена Велјача била обвинета дека нејзиното сценарио за хрватската тв серија Обични луѓе всушност е плагијат на романот Вистинско семејство на Тони Парсонс чии права за екранизација веќе ги откупила американската глумица Џулија Робертс.
Светни светлина (филм)

„Светни светлина“ е филм од 2008 режиран од Мартин Скорсезе кој документира два настапа во 2006 година на рокенрол бендот Ролинг Стоунс како дел од нивната „A Bigger Bang" турнеја. Истовремено филмот вклучува и архивски снимки од кариерата на бендот. Филмот е насловен според истоимената песна која е дел од нивниот албум „Бегство од главната улица“ (анг. Exile on Main St.) од 1972 година. Албум од звучната лента на филмот е издаден во април 2008 година од Јуниверсал.
Скорсезе ги снимил Ролинг Стоунс за време на нивните концерти во Њујорк на 29 октомври и 1 ноември 2006 во театарот „Beacon“. На концертните снимки им претходи краток полудраматизиран вовед за подготовките за настапот, вкрстен со историски исечоци од вести и интервјуа со членовите на бендот. Настапите, кои биле додадени на турнејата поради снимањето на филмот, вклучиле поинаква список на песни од типичната листа изведувана на другите концерти од турнејата, а во публиката се појавуваат познати личности како Бил Клинтон и Александар Кважњевски. Филмот исто прикажува заеднички настап на бендот со Бади Гај, Џек Вајт и Кристина Агилера.
Позади сцената, за време на настапот на 29 октомври, Ахмет Ертегун се здобил со повреди на главата од кои подоцна починал. Поради тоа, филмот му е посветен на Ертегун.
Мрежна камера

Мрежната камера (или веб-камера, од англ. ''web camеra'') е мала камери коишто се користи за пренос на видеоматеријали и правење на слики коишто можат да се испраќаат преку интернет, а служат и за сметачки видеосостаноци.
Мрежните камери се дигитални камери чии слики се испраќаат на некој мрежен опслужувач, постојано или на одредени интервали. Ова се постигнува или со користење на камери специјално направени за сметачи или пак со спојување на обичните видеокамери со сметач. Може да се користат и аналогни камери кои се спојуваат со картичка за снимање на видео а потоа сниманиот материјал се испраќа на интернет.
1 Историја
Првата мрежна камера е измислена на одделот за информатика при Кембричкиот универзитет, во 1991 година и е наречена „КафеКамера“ (''CoffeeCam'') бидејќи покажувала кафемат. Таа конечно е исклучена на 22 август 2001 година.
Најстарата мрежна камера која е активна денес се наоѓа во државниот универзитетот во Сан Франциско и непрекинато работи од 1994 г.
Со развојот на мрежните камери се појавиле многу мрежна мрежни места кои нудат 24-часовен пренос во живо на животот на некои личности. Истот развој бележи и голем пораст на интернет-порнографијата, а и на малолетничката порнографија, која е строго забранета.
Според најновите практитики производителите на преносни сметачи ги вградуваат мрежните камери поради нивната секојдневна и честа употреба.
2 Видеосостаноци
Со развојот на мрежните камери на програмите за допишување преку интернет му се додадени и видео-можности со кои корисниците коишто се допишуваат имаат можност и да се гледаат преку своите мрежни камери. Ова е технологија која постојано се подобрува па според тоа и се подобруваат услугите кои им се достапни на корисниците.
Оваа можност е достапна во сите познати програми за допишување како Yahoo Messenger, AOL Instant Messenger (AIM), Windows Live Messenger, Skype, iChat и многу други
3 Примена кај надзорот
Денес во повеќе домови и објекти се користат мрежни камери како безбедносни камери кои постојано снимаат и сликите или видеото го испраќаат на интернет, го снимаат на сметач, па и преку посебни програми ја информираат полицијата и сопственикот.
4 Технологија
Градбата на мрежните камери обично се состои од леќа, сензор за слики и дополнителни електроники. Се користат најразлични леќи а предност имаат тие кај кои фокусот може рачно да се менува. Обично квалитетот на камерата се мери со слики во минута и кај обичните мрежни камери се движи околу 15 слики во минута, а кај поновите и посовремени и до 30 слики во минута.
Помошните електроники ја читаат сликата од сензорот и ја префлуваат на сметач. Кај некои камери овие електроники се ставаат посебно, кај други се вградени заедно на еден чип.
Исто така повеќето мрежни камери во себе содржат и вграден микрофон.
5 Приватност
Како и другите сметачки уреди така и камерите знаат да бидат цел на хакерски напади. Хакерите ги искористуваат овие камери за злоупотреба.
Реџеп Шкријељ

М-р Реџеп Шкријељ — роден 1959 година во Меѓугор (кај Сеница) во областа Санџак, Србија. Се занимава со историографија, старотурска литература, етнологија, етномузикологија, историска генеалогија, ономастика, филологија, преведување и публицистика. Објавил неколку книги и научни студии во бројни списанија во бивша Југославија. Живее и работи во Скопје и Нови Пазар, Србија.
Доктор по медицина

Доктор по медицина (|Doctor of Medicine, M.D.(Д.М.) или MD(ДМ), од латинските зборови Medicinæ Doctor што значи „Наставник по медицина“) е докторска титула за лекарите. Вообичаено, во повеќето земји лекарската професија е строго регулирана и за да се биде професионален доктор, потребно е да се има универзитетска диплома.
Харди-Вајнбергова рамнотежа

Харди-Вајнберговата рамнотежа или Харди-Вајнберговиот закон е важен постулат во еволуцијата и популационата генетика кој вели дека честотата на гените во една изолирана популација (популација на која не дејствуваат надворешни фактори) е постојана низ поколенијата.
Харди-Вајнберговиот закон ни овозможува да ја пресметаме честотата на гените во генетскиот фонд на дадена популација доколку ја знаеме честотата на генотиповите. Тој ни кажува и што може да се очекува и какви би биле популациите доколку не настанува нивна еволуција.
Овој закон независно еден од друг го опишале британскиот математичар Годфри Херолд Харди и германскиот физичар Вилхелм Вајнберг во 1908. Според овој закон, одредени научници формулирале математички теории за еволуцијата кои се основа на популационата генетика.
Елитна единица (филм)

„Елитна единица“ е бразилски филм од 2007 година. Филмот е делумно фиктивна слика за батаљонот за специјални полициски операции на воената полиција на Рио де Жанеиро. Тоа е вториот долгометражен филм а прв игран филм на режисерот Жозе Падиља, кој претходно го режирал прочуениот документарец „Автобус 174“. Сценариото е напишано од, за Оскар номинираниот писател, Браулио Мантовани, заснован на книгата „Елитна единица“ на социологот Луиж Едуардо Соарес и двајца поранешни капетани на единицата, Андре Батиста и Родриго Пиментел.
Филмот освоил Златна мечка на филмскиот фестивал во Берлин 2008 година.
0.1 Сиже
Елитна единица е интензивен преглед на озлогласните фавели на Рио де Жанеиро. Филмот е поставен во 1997 година и прикажува интимен преглед на широката коруптивна мрежа во градот. Милицијата на дилерите со дрога има контрола врз фавелите, додека полицијата ги изведува своите криминални дејствија надвор. Елитната единица се бори против растурањето дрога, но одржувањето на ред има своја цена, па е тешко во нивните акции да се разликува добро, лошо, правда или одмазда. Капетанот на елитната единица, Нашименто (Вагнер Моура) се соочува со криза: како дополнување на притисоците од борбата во воените зони, тој мора да најде и подготви своја замена, за да може да побегне од секојдневното насилство и биде блиску до неговата бремена жена. Двајца од најновите регрути во единицата, Нето (Цаио Жункуеира) и Матијас (Андре Рамиро) се пријатели од детство. Едниот брзо посегнува по оружје, додека другиот одбива да ги погази идеалите. Заедно, тие се одлична замена.
Романтизам во шаховската уметност

Романтизам во шаховската уметност е шаховска книга, дело на познатиот руски меѓународен мајстор и автор на шаховска литература Петар Романовски. Книгата е напишана во 1959 и во неа преку анализа на извадоци од партии и неколку шаховски проблеми се објаснети елементите во шаховскта борба. Книгата е напишана на руски јазик.
За делото, самиот автор запишал:
Скоро секој шахист може да заклучи во која мера е таа романтика...
1 Содржина
Ова дело претставува одличен пример за љубовта кон шахот, неговата убавина и лукавост, искажани преку партии и извадоци од партии во кои со стандардни, технички методи јасно се одлучува победникот во борбата. Книгата е поделена во 8 глави.
2 Стил на пишување
Како и сите дела на познатиот руски шаховски педагог, Петар Романовски, така и ова е напишано во висок стил и во читателот може да пробуди интерес во содржината и да го запознае со нови работи. Стандардна е употребата на дијаграми по неколку одиграни потези, или по завршувањето на една комбинација.
3 Надворепшни врски
*
Атанас Раздолов

Атанас Раздолов — македонски револуционер и писател.
1 Биографија
Раздолов е роден во 1872 година во Берово, Малешевско, во семејството Топаловци. Уште млад, тој го напуштил родното место и заминал во Софија. Задоен со преродбенските и ослободителните борби во малешевскиот крај и наоѓајќи се во работничка средина во Софија, ослободителните идеи кај младиот Раздолов се издигнуваат на повисоко ниво. Тој ја поврзува националноослободителната борба со револуционерната борба на работничката класа. Познат е под псевдонимот „дедо Раздолчо“. Членувал во Македонскиот револуционерен социјалдемократски сојуз, основан од Васил Главинов.
Во 1901 година, тој бил затворен поради неговите пишувања за бугарскиот кнез Фердинанд.
За време на Балканските војни, тој бил доброволец во втората бригада од Седмата кумановска дружина на Македонско-одринскиот доброволен корпус на бугарската армија, со командирот потпоручник Георги Светогорски.
Атанас Раздолов самиот си го одзема животот во Софија во 1931 година.
2 Творештво
Раздолов е автор на 15 книги, помеѓу кои се: „Песните на востаникот“ (1895), „Крвавиот исток и бездушна Европа“ (1889), „Пред министерските врати“ (1907), „Иднината на балканскиот полуостров“ (1914). Објавил и повеќе статии, стихови и брошури со револуционерна содржина. Дел од неговите брошури по курири биле испраќани во внатрешноста на Македонија, за потребите на Организацијата.
3 Пример од поезијата на Атанас Раздолов
Следната поема е извадок од „Песните на востаникот“.
Зетска Бановина

Зетска Бановина била провинција (бановина) во рамките на Кралството Југославија од 1929 до 1941 год. Во бановината спаѓала целата територија на денешна Црна Гора и делови од Централна Србија, Косово, Хрватска и Босна и Херцеговина. Именувана е по реката Зета, а административен центар бил градот Цетиње.
1 Граници
Според уставот на Кралството Југославија од 1931,
:''Зетската бановина на север се граничи со јужните граници на Приморската и Дринската бановина ... до крстопатот на границите на трите општини Драгачево, Жича и Студеница. Од тука и до државната граница со Албанија, границата на оваа бановина ги следи источните граници на општините Студеница, Дежева, Митровица, Дреница и Дрин, вклучувајќи ги овие општини. Потоа, до Јадранското Море, границата на Зетската бановина се совпаѓа со југословенско-албанската државна граница.''
2 Историја
Во 1939, областите со етнички хрватски мнозинства во Зетската бановина од Которскиот Залив до Пељешац и Дубровник биле спојувани со новата Хрватска бановина.
Во 1941, силите на Оската во Втората светска војна ја окупирале Зетската бановина и ја делеле помеѓу Црна Гора и Албанија под италијанска окупација, Србија под германска окупација, и Усташка Хрватска. По втората светска војна, регионот бил поделен меѓу социјалистичките републики Црна Гора, Босна, Србија и Хрватска во рамките на Социјалистичка Федеративна Република Југославија.
3 Наводи
*
4 Поврзано
* Кралство Југославија
* Црна Гора
Шопска салата

Шопска салата — едно од македонските традиционални предјадења, а освен тоа карактеристична е и за Бугарија и Србија. За потекло на оваа салата се зема регионот околу Шоплук препознатлив по доброто сирење што жителите го користеле во најразлични јадења. Наречена е по народноста Шопи и потекнува од босилеградскиот регион.
1 Состојки
Во прилог се прикажани основните состојки за една голема чинија од оваа салата. Количината на салатата се менува во зависност од потребите.
* 500 г домати
* 3 главици кромид
* 1 зелена лута пиперка
* 200 грама овчо сирење
* 2 краставици
* масло
* сол
2 Начин на приготвување
Доматите и излупените краставици исечете ги на коцки, а кромидот исечкајте го ситно. Посолете ги, налејте ги со масло и лесно измешајте. Одозгора ставете ја ситно сечканата лута пиперка и нарендајте го сирењето.
3 Галерија
Јужноестонски јазик

Јужниот естонски јазик — група на дијалекти што се зборуваат во јужна Естонија и во мал процент во Русија. Терминот се користи за сите дијалекти во јужна Естонија ставајќи го под една закрила на естонскиот јазик. Јужниот естонски и стандардниот естонски јазик доста се разликуваат и не е можно да се разбере јужен естонски јазик ако само се знае естонскиот јазик. Во естонската дијалектологија, јужниот естонски јазик се вметнувал како дел од естонскиот јазик иако многу се разликуваат. Во 1980 се оформило движење за промоција на јужниот естонски јазик тврдејќи дека тој е посебен јазик со свој дијалектолошки систем.
nn:Sørestisk språk
Министерство за Шкотска

Министерството за Шкотска (англиски: ''Scotland Office'', шкотски гелски: ''Oifis na h-Alba'') е министерство на Владата на Обединетото Кралство во рамките на Министерството за правда и е предводено од Државниот секретар за Шкотска. Министерството има за задача да ја претставува Шкотска во британската влада, овозможувајќи непрекинато работење на деволуција, врски помеѓу владата и деволуираната Влада во Единбург и управување со извесни резервирани работи на владата во однос на Шкотска.
Сѐ до формирањето на Шкотскиот парламент и шкотска влада, службата-претходник на Министерството за Шкотска, наречена ''Scottish Office'', била големо британско министерство кое се занимавало со највеќето локални работи при управувањето на Шкотска - позиција наречена „административна деволуција“. Деволуцијата ја ограничила јурисдикцијата на оваа институција на резервирани работи со кои не се занимаваат други министерства на британската влада. Оваа институција, заедно со Министерството за Велс (''Wales Office''), била преземена од Министерството за правда. Државниот секретар за Шкотска исто така има извесни моќи на надгледување на работењето на Шкотскиот парламент согласно законот Акт за Шкотска 1998.
Функцијата Државен секретар за Шкотска продолжува и понатаму да постои, меѓутоа во последно време функцијата се извршува заедно со друго државно секретарство од страна на член на Кабинетот, иако моментално ова не е случај.
* Државен секретар за Шкотска - Пречес. Џим Марфи
* Парламентарен потсекретар - Ен МекКехин
* Генерален адвокат - Пречес. Лорд Дејвидсон од Глен Кова, Кралски советник
* Портпарол на Домот на лордовите (горниот дом) - Пречес. Лорд Еванс од Темпл Гвитинг
1 Локација
Министерството е сместено во Доверската куќа, во централниот реон Вајтхол во Лондон, и има околу 40 постојано вработени лица. Доверската куќа служи и како база за персоналот од Владата на Шкотска во Лондон.
Министерството има и служба сместена на улицата Мелвил Кресент во Единбург. Генералниот адвокат, како државен правен функционер, исто така има канцеларија во Единбург.
2 Наводи
''The Scottish Secretaries'', David Torrance. (Birlinn 2006)
Штитодржач

.
Штитодржачи — хералдички фигури кои обично стојат од обете страни на штитот и се прикажани како го држат. Овие фигури можат да бидат вистински или измислени животни, луѓе, а во ретки салучаи растенија и предмети. Често тие имаат локално значење, како европската жена и маорскиот главатар на грбот на Нов Зеланд, или пак се историска врска, како на пример лавот на Англија и еднорогот на Шкотска на двете варијанти на грбот на Обединетото Кралство. Грбот на нутриционистот Џон Бојд Ор има два житни снопа како штитодржачи, грбот на американскиот воен брод „Доналд Кук“ го држат проектили, а грбот на сојузната држава Северно Рио Гранде, Бразил има две дрва. Шпанскиот град Валенсија на својот грб има две букви кои служат како штитодржачи.
Човечките штитодржачи можат да бидат и алегорични фигури, или пак поретко, конкретни поединци.
Во највеќето случаи штитот го држат две фигури од секоја страна, но постојат случаи каде има само еден штитодржачи поставен зад штитот. Грбот на Конго е неверојатно необичен пример, со неговите штитодржачи кои се издаваат од задната страна на штитот. Додека ваквите единечни штитодржачи обично се орли (на пр. на градот Перт, Шкотска) со една или две глави, постојат и други примери, како катедрата на грбовите на некои канадски катедрали. Друга крајност се уште поретките случаи како грбот на шкотското семејство Дандас од тој Илк, кој има три штитодржачи; два обични црвени лава и сето тоа поддржано уште од саламандер. Грбот на Исланд има дури четири штитодржачи.
Штитодржачите кај хералдички исправните грбови на општините во Македонија имаат облик на венците или гранки со месна симболика.
1 Овластување
1.1 Канада
Во Канада, кавалерите на Орденот на Канада, кои добиваат звање „Пречесен“, а на здруженијата им се дава право на користење штитодржачи на нивниот грб. Покрај ова, по повод пензионирањето од функцијата Главен хералд, Роберт Вот добил штитодржачи како почесна награда.
1.2 Нов Зеланд
Главните кавалери и витезите-велекавалери на Орден за заслужност на Нов Зеланд добиваат право на хералдички штитодржачи.
1.3 Обдинето Кралство
Во Обединетото Кралство, штитодржачите обично се пример за особена кралска благонаклоност, доделени по налог на суверениот. Наследните штитодржачи обично се резервирани за наследни перови, извесни членови на кралското семејство, поглавари на шкотски кланови, и шкотски феудални барони чии баронства датираат од пред 1587 г. Ненаследни штитодржачи се доделуваат на доживотни перови, витези и дами на Редот на Подвеската и Редот на Црниот Трн, како и Великокрсни (највиши) витези и дами на Редот на Бањата, Ред на Св. Михаил и Св. Ѓорѓи, Кралскиот Викторијански ред, и Редот на Британската Империја. Банеретите исто така добивале ненаследни штитодржачи, но таков витез нема прогласено уште од врмето на Чарлс I.
Штитодржачи се доделуваат и на здруженија кои имаат Кралска повелба.
2 Галерија
3 Поврзано
* Грб
* Блазон
* Хералдика
Сето (јазик)

Сето или сету јазик е дел од групата на балтофински јазици и најчесто се смета како дијалект на јужниот естонски јазик. Неговиот статус за тоа дали е посебен јазик или не е доста оспорен. Јазикот го зборуваат околу 5.000 луѓе во Естонија. Исто така мал број на население го зборува и во Русија.
Мејанкиели

Мејанкиели (''meänkieli'' = „наш јазик“) е јазик (или збир од дијалекти) во групата на угрофинските јазици што се зборува во Шведска. Има доста сличности со дијалектите на финскиот јазик но денес не се смета за таков и е признат како малцински јазик во Шведска. Јазикот често се нарекува и како торне-долински јазик.
Мејанкиели се одделил од финскиот јазик во XIX и XX век. Содржи доста заемки од други јазици, најчесто од шведскиот.
Dieu et mon droit

Dieu et mon droit (француски за „Бог и моето право“) е традиционално гесло на англиските, и подоцна, на британските монарси од неговото прифаќање од страна на кралот Хенри V (1413–1422). (Освен ова, на еден кралски грб може да стои и лично гесло на монархот, како на пример ''SEMPER EADEM'' (од лат. „Секогаш ист“) на Елизабета I , и Џејмс I често ја истакувал фразата ''BEATI PACIFICI'' (од лат. „Благословени да се миротворците“)).
Геслото во Британија е на француски јазик, а се преведува на англиски како ''God and my right''. (Во полна верзија, геслото на англиски гласело ''God and my right shall me defend''. Ова првобитно се пишувало како ''Dieut et mon droict'' на тогашниот француски, но подоцна отпаднале буквите ''t'' и ''c'' во согласност со промените во францускиот правопис.
Фактот што англискиот двор има гесло на француски јазик не треба да се смета за необичен, земајќи предвид дека англискиот релативно скоро го заменил францускиот како јазик на англискиот кралски двор и владеачката класа. На кралскиот грб се јавува и старофранцуското гесло на Редот на подвеската, напишано на слика на подвеска и гласи: ''Honi soit qui mal y pense'', („Срам да му е на тој што го смета за зол“).
Фразата ''Dieu et mon droit'' наводно за првпат била употребена во 1198 како лозинка на кралот Ричард I во Битката кај Жизор, кога тој ја поразил војската на францускиот крал Филип II. Со ова Ричард се изјаснил дека својата кралска власт не ѝ ја должи на ниедна сила освен на Бога и неговата наследност, и како таков не ѝ е потчинет на ниедна земна сила или на друг крал. Ова е во согласност со доктрината на божјето право на кралевите.
1 Поврзано
*''Ich dien'' — геслото на Принцот од Велс
* Список на државни гесла
2 Наводи
* Dieu et mon droit. MSN encarta.
* Dieu et mon droit. Merriam-Webster OnLine.
* What is the origin of the mottoes 'Dieu et mon droit' and 'Honi soit qui mal y pense'?. britain usa FAQ.
Квенски јазик

Квен фински јазик или квенски јазик — дел од групата на угрофински јазици што го говорат Квенците во северна Норвешка. Квен финскиот јазик е сличен со фински јазик и е признат како малцински јазик во Норвешка. Некои јазичари го вметнуваат јазикот и во дијалектологијата на фински јазик.
Планинарски дом „Даре Џамбаз“

{
"type": "FeatureCollection",
"features": [
{
"type": "Feature",
"properties": { "marker-symbol": "warehouse",
"marker-size": "medium",
"marker-color": "22AC31"},
"geometry": {
"type": "Point",
"coordinates": [
21.395039856434,
41.965411607671
]
}
}
]
}
„Даре Џамбаз“ — планинарски дом на десетина метри под врвот Крстовар на планината Водно над Скопје. Од планинарскиот дом се гледа целата панорама на градот Скопје, Скопската Котлина, Шар Планина и Скопска Црна Гора. Домот е оддалечен од градот 1-2 часа пешачење. До него може да се пристигне по повеќе пешачки патеки кои доаѓаат од Скопје и водат кон домот. Некои од патеките се обележани. До домот води и асфалтен пат од градот Скопје преку кој може да се пристигне со моторни возила до самиот врв Крстовар, сообраќајот е регулиран со временски ограничувања. Домот го носи името на Даре Џамбаз — еден од основоположниците на планинарството во Македонија.
1 Историјат
Домот почнал да се гради 1950 година од страна на Планинарскиот сојуз на Македонија, од цврст материјал, камен и вар. Предаден е во употреба 1952 година. Домот кој е на КП бр.1 место наречено Голема Стена на К.О. Горно Соње, е сопственост на Федерацијата на планинарските спортови на Македонија (или поранешниот Планинарски сојуз на Македонија) врз основа на правосилна пресуда на Општинскиот суд Скопје 1. Домот е изграден во текот на 1955 година. Во самата пресуда е утврдено дека со Планинарскиот дом од 1963 година до денес управува Планинарското друштво „Бистра“ Скопје.
2 Опис на домот
Домот има приземје, кат и подрумски простории. Покриен е со поцинкуван лим. Подрумските простории не се користат за планинарски цели. На приземјето има голема просторија која може да прими околу 70-100 лица, просторија за пресвлекување на посетителите, една просторија во која се чуваат разни материјали потребни за кујната и една кујна во која главно се подготвува чај, по потреба во неа може да се подготвуваат и јадења. На катот се наоѓа една просторија во која се сместени околу 22 кревети а има место да се постават и јоги душеци за поголем број на корисници. Покрај оваа просторија има уште две помали кои се користат за помошни работи. Домот има електрично осветлување и вода во кујната. Тоалет има надвор од домот.
За планинарите домот е отворен од петок навечер до недела навечер, кога дежураат членови од Планинарското друштво „Бистра“ кое и управува со домот. Инаку има постојан чувар кој може да обезбеди пристап во домот и сместување по потреба.
3 Можни излети
* Планинарски дом „Матка“ — одејќи по сртот на планината Водно (2-3 часа)
* Пуста Брезница (6 часа)
* Планинарскиот дом „Китка“ (4-5 часа)
* Планинарски дом „Караџица“ (6-7 часа)
4 Поврзано
* Крстовар — врвот на Водно
* Милениумски крст — знаменитост на врвот
* Средно Водно — излетничко место и поранешно село
* Долно Водно
* Водно — скопска населба
5 Галерија на слики
Уелен

Уелен (рус. Уэ́лен) е село во Русија, близу поларникот во Чукотскиот автономен округ на рускиот Далечен Исток. Местото лежи близу ’ртот Дежњов каде се среќаваат Беринговото и Чукотското Море и е најисточното населено место во Русија и цела Евроазија воопшто. Уелен е најблиското руско населено место до Соединетите Американски Држави.
Уелен има околу 500 жители (2002).
Селото е познато по резбарство на моржова коска, но служи и како база за археолошки експедиции во регионот, каде археолозите имаат откриено гробишта во кое се погребани над 300 лица од раните китоловни култури, протегајќи се низ временски период од 500 п.н.е. до 1000 година.
Уелен е местото преку кое Димитриј Кифер и Карл Бушби влегле во Русија како дел од нивната експедиција „Голијат“, откога го преминале Беринговиот Проток. Двајцата биле уапсени за прекршување на визните закони.
1 Клима
Климата е субарктичка, со просечна годишна температура од -8 °C. Летната температура изнесува околу 6 °C. Местото се наоѓа на надморска височина од 3 м.
2 Познати личности
* Јуриј Ритхеу — писател.
Ролан Гарос (пилот)

Ролан Гарос (6.10.1888. - 5.10.1918.) (фран. ''Roland Garros'') бил еден од првите француски пилоти и пилот на воен авион во текот на Првата светска војна. Летачката кариера ја започнал во 1909. со авион од типот Демоизел. Во 1911 почнал да се натпреварува на повеќе европски трки со авиони. Станал познат откако го прелетал Средоземјето од Фрежу во Франција до Бизерта во Тунис. Следната година се приклучил на француската војска на почетокот на војната.
Во 1915 принудно слетал на германска територија и бил заробен од германската војска. Избегал од камп за воени заробеници во февруари 1918 и повторно се придружил на француската војска. На 5 октомври истата година неговиот авион бил урнат од непријателски оган при што Гарос загинал, во близина на Вузие во областа на Ардените во Франција.
Беловишка Река

Беловишка Река — шарпланинска река која извира на источната страна на врвот Пирибег, тече низ тетовското село Беловиште и се влева во Вардар во близина на Јегуновце. Позната е по своите водопади кои се едни од најголемите на Балканот. Кај мештаните реката реката е позната и под името Река Јелика.
Реката ја сочинуваат три поголеми изворчиња кои се наоѓаат на источната страна на сртот на Шара помеѓу Пирибег и Ливадица и не пресушуваат во текот на целата година.
1 Петочко Водиче
Петочко Водиче е излетничка месност над селото Беловиште по течнието на реката. Во реонот има две цркви Св. Петка и Св. Јован Крстител, црковна терпезарија и неколку рибници. Чешмата која се наоѓа во црквата „Св. Петка“ се верува дека има лековита вода за очи.
2 Водопади
Белоовишка река прави три поголеми водопади. Првиот водопад е најмал, но со најголем воден интезитет со и се наоѓа во месноста Петочко Водиче. Висок околу 12 метри и познат е името Враживир.
Средниот водопад се нарекува Долна Цкала и е најголем водопад на Беловишка Река со пад од 43 метри. До него се стасува по 2-3 часа одење по маркирана планинарска патека, која тргнува од црквата Св.Петка од десната страна на реката.
Горниот водопад, или Горна Цкала има непрекинат пад од над 20 метри. Се наѓа во тешко пристапен терен. До него се стигнува по немаркирана планинарската патека која води за врвот Пирибег од левата страна на реката. Патеката тргнува од паркингот кај Петкино Водиче. Има помал интензитет од Долна Цкала бидејќи опваќа само два од трите поголеми извори на реката.
Пределот помеѓу горна и долна цкала е тешко пристапен кањон во букова шума во кој реката формира повеќе слапови и мали водопади
3 Проекти
Пред неколку децении постоела студија изработена од Институтот за води, да се направи мини-хидроцентрала со зафаќање и на другите шарски води. Но бидејќи биле потребни многу пари, проектот не се остварил, иако постоеле неколку понуди за тоа и од одделни меѓународни студии.
4 Поврзано
* Беловиште
* Шар Планина
* Шапрланински реки
5 Галерија
Женска ракометна репрезентација на Македонија

Ракометната репрезентација на Македонија е женска сениорска репрезентација што ја претставува Македонија на светската ракометна сцена во женска конкуренција. Репрезентацијата е раководена и е под закрила на РФМ. Тренер на репрезентацијата е Симе Симовски, а капитен на репрезентацијата е Елена Ѓорѓиевска.
1 Меѓународни учества
1.1 Европско првенство
* Европско првенство 1998: 8
* Европско првенство 2000: 8
* Европско првенство 2006: 12
* Европско првенство 2008: 7
* Европско првенство 2012: 16
* Европско првенство 2022: 16
* Европско првенство 2024: 18
1.2 Светско првенство
* Светско првенство 1997: 7
* Светско првенство 1999: 8
* Светско првенство 2001: 21
* Светско првенство 2005: 15
* Светско првенство 2007: 12
2 Состав и раководство
2.1 Состав
Ракометарки дел од квалификациските натпревари против Словенија во јуни 2019 година.
2.2 Раководство
Позиција, Име
Тренер, Симе Симовски
Помошник тренер, Александар Царчев
Директор, Емил Угриновски
2.3 Поединечни признанија и награди
Првенство, Играч, Признание
СП 1997 - Германија, Индира Кастратовиќ, Најдобар стрелец, 71 гол
СП 1999 - Данска/Норвешка, Индира Кастратовиќ, Најдобар десен бек
ЕП 2000 - Романија, Лариса Ферзалиева, Најдобро лево крило
2.4 Поранешни ѕвезди
* Индира Кастратовиќ
* Милева Велкова
* Валентина Радуловиќ
* Гордана Нацева
* Марина Абрамова
* Билјана Наумовска
* Наталија Тодоровска
* Анжела Платон
* Дана Филиповска
* Мирјана Чупиќ
* Лариса Ферзалиева
* Јулија Портјанко
* Клара Боева
* Драгана Пецевска
* Олга Бујанова
* Мирјета Бајрамовска
3 Поврзано
* Ракометна Федерација на Македонија
* Ракометна машка репрезентација на Македонија
4 Наводи
**
КОС

КОС или Контра-разузнавачка служба (српскохрватски: ''Контраобавештајна служба/Kontraobaveštajna služba''; словенечки: ''Kontraobveščevalna služba'') била служба во составот на ЈНА, која настанала во 1946. година од третиот отсек на ОЗНА при Министерството за народна одбрана на ФНРЈ. По наредба на Врховниот командант од 14 септември 1955., КОС е преименуван во Служба за безбедност на Југословенската народна армија.
По смртта на Јосип Броз Тито во 1980. година, КОС станал инструмент на големосрпската политика предводена од Слободан Милошевиќ. КОС спровел повеќе тајни акции во служба на Србија, а против Хрватска, Македонија, Словенија, и Босна и Херцеговина, уште во времето кога сите тие биле југословенски републики.
Маунт Рашмор

Маунт Рашмор (|Mount Rushmore) е споменик кој се наоѓа во американската сојузна држава Јужна Дакота изработен помеѓу 1927 - 1941. Скулптурени на споменикот се 4 влијателни претседатели на САД: Џорџ Вашингтон, Томас Џеферсон, Теодор Рузвелт, и Абрахам Линколн по повод 150-годинишнината од американска независност.
Валцер

Валцерот (германски: ''Walzer'') е австриски танц кој се изведува во 3/4 такт. Својата популарност ја достигнува во XIX век, во музичкиот стил романтизам. Најчесто се среќава во делата на композиторите таткото Јохан Штраус и синот Јохан Штраус помладиот. Овој танц се игра во парови.
1 Валцерот како тема во уметноста и во популарната култура
* „Валцер за утре“ - кус расказ на македонскиот писател Климент Булоски (под псевдонимот Дозгулпмус) од 2008 година.* „Цигански валцер на гитара“ - песна на рускиот поет Иљја Сељвински од 1922 година.* „Валцер“ (''The Waltz'') - песна на англиската рок-група ''Dexys Midnight Runners'' од 1985 година.* „Валцер на лошиот лек“ (''Bad Medicine Waltz'') - песна на британската рок-група Калт (''The Cult'') од 1984 година.* „Бунтовнички валцер“ (''Rebel Waltz'') - песна на англиската рок-група Клеш (''The Clash'') од 1980 година.* „Валцер за Куп“ (англиски: ''Waltz For Koop'') - песна од истоимениот музички албум на шведското електронско дуо Куп (''Кoop'') од 2001 година.